
Esselamu alejkum.


Zašto u nekim primjerima u ajetima npr Lut gdje se spominje Allah kaže:Kad im njihov “brat” Lut reče dok u drugom npr primjer Šuajba :Kad im Šuajb reče: Itd itd zašto su neki Poslanici nazvani “braćom” svom narodu a neki nisu.


* 
* 
* 
* 
* 
* 
* 

 
Zašto su neki Poslanici nazvani braćom svom narodu a neki nisu?

Alejkumuselam. 


I za Šuajba se spominje da je njihov brat, samo u drugom kontekstu.


Neki mufessiri spominju da je Šuajb poslan Medjenu i stanovnicima Ejke.


Također spominju da je on bio iz Medjena, ali nije bio od stanovnika Ejke. 


Zbog toga, kada se govori o Medjenu, Allah Uzvišeni spominje to bratstvo: „I Medjenu smo poslali njihovog brata Šuajba“, kao što se spominje u surama E’araf, Hud i Ankebut.


Međutim, kada se govori o Ejki, koja se spominje u suri Šuara, nije spomenuo bratstvo, jer on nije pripadao njima, u smislu obožavanja Ejke, tj. drveta. 


Kaže Ibn Kesir: „Šuajb je bio od njih, ali nije rečeno „njihov brat“, jer su se oni pripisivali obožavanju Ejke, tj. drveta.“


Dakle, kada se govori o Medjenu, spominje se da je on njihov brat, jer je pripadao tom mjestu, ali kada se govori o Ejki, drvetu koje su obožavali, koje se spominje u suri Šuara, to bratstvo i veza nisu spomenuti, jer on im nije pripadao, s obzirom da nije obožavao ono što su obožavali, pa je Allah prekinuo tu vezu, bez spominjanja bratstva.


